CELEX: 62020TN0646
Language: da
Date: 2020-10-23 00:00:00
Title: Sag T-646/20: Sag anlagt den 23. oktober 2020 — NG m. fl. mod Parlamentet og Rådet

14.12.2020   
            
            
               DA
            
            
               Den Europæiske Unions Tidende
            
            
               C 433/64
            
         
      Sag anlagt den 23. oktober 2020 — NG m. fl. mod Parlamentet og Rådet
      (Sag T-646/20)
      (2020/C 433/79)
      Processprog: engelsk
      
         Parter
      
      
         Sagsøgere: NG og 17 andre sagsøgere (ved advokat R. Martens)
      
         Sagsøgt: Rådet for Den Europæiske Union og Europa-Parlamentet
      
         Sagsøgernes påstande
      
      
                  —
               
               
                  Annullation, i sin helhed, af artikel 6, litra c) og d), i Europa-Parlamentets og Rådets forordning (EU) 2020/1054 af 15. juli 2020 om ændring af forordning (EF) nr. 561/2006, for så vidt angår minimumskravene for maksimal daglig og ugentlig køretid, minimumspauser samt daglig og ugentlig hviletid, og forordning (EU) nr. 165/2014, for så vidt angår lokalisering ved hjælp af takografer.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne anført fem anbringender.
      
                  1.
               
               
                  Første anbringende om tilsidesættelse af artikel 2, artikel 4, stk. 2, og artikel 9 TEU, af artikel 18 og artikel 95 TEUF, af artikel 21 i Den Europæiske Unions charter om grundlæggende rettigheder og af lighedsprincippet og princippet om forbud mod forskelsbehandling som generelle principper i EU-retten, samt af artikel 5, stk. 4, TEU og af proportionalitetsprincippet som et generelt princip i EU-retten hvad angår væsentlig og indirekte forskelsbehandling.
               
            
                  2.
               
               
                  Andet anbringende om tilsidesættelse af artikel 26 og artikel 56 TEUF, af artikel 16 og artikel 52, stk. 1, i Den Europæiske Unions charter om grundlæggende rettigheder samt af artikel 5, stk. 4, TEU og af proportionalitetsprincippet som et generelt princip i EU-retten hvad angår ulovlig begrænsning af den frie udveksling af tjenesteydelser og friheden til at drive virksomhed.
               
            
                  3.
               
               
                  Tredje anbringende om tilsidesættelse af artikel 3, stk. 3, TEU, af artikel 11 og artikel 191 TEUF og af artikel 37 i Den Europæiske Unions charter om grundlæggende rettigheder hvad angår tilsidesættelse af bevarelsen, beskyttelsen og forbedringen af miljøkvaliteten.
               
            
                  4.
               
               
                  Fjerde anbringende om tilsidesættelse af artikel 296, stk. 2, TEUF, af artikel 5 i protokel nr. 2, TEUF, af den interinstitutionelle aftale om bedre lovgivning og af begrundelsespligten hvad angår manglende fremlæggelse af en detaljeret begrundelse og manglende udarbejdelse af en miljøkonsekvensvurdering.
               
            
                  5.
               
               
                  Femte anbringende om tilsidesættelse af artikel 91 og artikel 94 TEUF og af artikel 7 i Den Europæiske Unions charter om grundlæggende rettigheder samt af den grundlæggende ret til beskyttelse af privatliv og familieliv som sikret ved artikel 8 i den europæiske menneskerettighedskonvention og som et generelt princip i EU-retten hvad angår væsentlig påvirkning af levestandarden og af beskæftigelsesniveauet og ulovlig indblanding i privatliv og familieliv.